  Майя Бывальцева 21-тӥ коньывуонэ Удмуртиысь йӧскалык лыдӟетъюртын бесерман калыклэн историяз нырысетӥеныз бесерман кылын книгаен тодматон ортчоз. Ужрад 15 часын кутскоз, лыктыны быгато вань мылкыд карисьёс. Со сярысь ужъюртлэн пресс-службаез ивортӥз. «Вортча мадьёс» книгае Яр ёросысь Вортча гуртлэн историезлы, отын улӥсьёслы сӥзем 24 очеркъёс пыризы. Бесерман калыклэн огез азьветлӥсез Рафаил Дюкин но Удмуртиысь калык гожъясь Вячеслав Ар-Серги бичетсэс бесерман кылбурчилы Михаил Федотовлы сӥзизы. Тодматон ужрадын авторъёс книга бордын ужамзы сярысь вералозы, озьы ик «Ми та – бесерманъёс» книга адӟытон ужалоз. Ужрадэ пыронэз эркын. Сьӧре одно ик маскаос луыны кулэ. Книга «Удмуртия» издательствоын потӥз Нялтас вераса, 15-тӥ коньывуонысен 14-тӥ шуркынмонозь Россиын калыкез гожъян-чотан мынэ. Котькуд адями аслэсьтыз йӧслыксэ ас шӧдэмезъя гожтыны быгатэ, озьы ик кыксэ но пусйыны. Тодэ вайытом, 2017-тӥ арын бесерман вераськетлэн тезаурусэз потӥз.  Тегъёс: Ижкар Удмуртия бесерманъёс книгаос  